open-index/open-wikipedia-markdown huggingface dataset:
אהבה ממבט שלישי

**אהבה ממבט שלישי** (באנגלית: **Crossing Delancey**) הוא סרט קולנוע אמריקאי מסוגת קומדיה רומנטית משנת 1988 בבימויה של ג'ואן מילקין סילבר, עם איימי אירווינג, פיטר ריגרט ורייזל בוז'יק בתפקידים הראשיים.

התסריט נכתב על ידי סנדרה סנדלר והוא מבוסס על המחזה שלה "Crossing Delancey" שהועלה בישראל בשם "אהבה ממבט שלישי". השם באנגלית הוא על רחוב דלאנסי בלואר איסט סייד שבו יש אוכלוסייה יהודית גדולה ובו מתרחשת רוב העלילה.

העלילה היא על בחורה יהודייה רווקה שגרה באפר איסט סייד שסבתה קשורה אליה מאוד ורוצה לשדך לה בכל מחיר בחור יהודי טוב מהלוור איסט סייד כדי שתקים משפחה.

את הסבתא מגלמת רייזל בוז'יק  שחקנית תיאטרון יידיש ותיקה שזה לה תפקידה היחיד בקולנוע. היא ביקרה בישראל ב-1988 והתראיינה על ידי רבקה מיכאלי בתוכנית סיבה למסיבה.

בסרט יש גם תיאור של טקס ברית מילה.

איימי אירווינג הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
איזבל "איזי" גרוסמן (איימי אירווינג) היא בחורה יהודייה רווקה בת 33 המתגוררת לבדה באפר איסט סייד ועובדת בחנות ספרים גדולה בה מתארחים סופרים המרצים על ספרם החדש ומוכרים אותו עם חתימתם. בין האורחים הסופר אנטון מה (ירון קרבה) המרצה על ספרו החדש "איש המערות" ואיזי נמשכת אליו ומארגנת לו מכירה מוצלחת.

הוריה של איזי גרים בפלורידה, והיא קשורה קשר אמיץ עם סבתה אידה קנטור המכונה "באבי" (רייזיל בוז'יק) שגרה בלוור איסט סייד בשכונה יהודית שכולם מכירים את כולם. באבי מודאגת שאיזי עדיין רווקה ומתקשרת עם השדכנית חנה מנדלבאום (סילביה מיילס) והיא מציעה לה את סאם פוזנר (פיטר ריגרט) בעל חנות חמוצים בשוק. אמנם גבר יהודי נאה ונימוסי אבל היא דוחה את בקשתו לצאת לבלות. לדעתה הוא בעל רמה תרבותית נמוכה בהשוואה לזו שהיא מכירה בחנות הספרים.

איזי מרגישה קצת נקיפות מצפון ורוצה לשדך לסאם את חברתה מרילין (סוזי רוץ'). היא מזמינה את סאם לדייט במסעדה ובאמצע "מכירה" לו את מרילין. סאם נעלב, מנתק את הקשר ומתחיל לצאת עם מרילין.

עם הזמן משתנה יחסה לסאם לאחר שמתברר לה כי לא הוא יזם את הקשר עם השדכנית וכי התאהב בה עוד כשהייתה קטנה בשכונה.

היא מזמינה את סאם לפגישה בחנות הספרים עם הסופרת פאולין סוויפט (רוזמרי האריס). סאם משתעמם והם יוצאים לרגע וקובעים להיפגש למחרת בדירתה של באבי.

למחרת מגיע אנטון לחנות ומשכנע אותה לבוא לדירתו. הם מתחילים לשתות ולהתגפף אבל מתברר לה שאנטון רוצה אותה כעוזרת לספרו הבא ולא כשותפה לחיים. היא עוזבת אותו במהירות ונוסעת בטקסי עם נהג מהיר ושתוי ברחובות ניו יורק. כשהיא מגיעה לדירת הסבתא היא רואה אותה ישנה על הספה ומבינה שסאם הסתלק והיא איבדה אותו. היא מתאוששת כשהוא מגיע מהמרפסת והם מתחילים לרקוד לעיניה של באבי המאושרת.

## צוות השחקנים

## קישורים חיצוניים

*רבקה מיכאלי מראיינת את רייזל בוז'יק בתוכנית "סיבה למסיבה", באתר יוטיוב
*אהבה ממבט שלישי, באתר TCM
*קדימון לאהבה ממט שלישי, באתר יוטיוב
*הפגישה של איזי ובאבי עם השדכנית חנה, באתר יוטיוב
*הפגישה של איזי, פול, באבי והשדכנית, באתר יוטיוב
*ויכוח בין באבי לאיזי, באתר יוטיוב
*סצנת הסיום, באתר יוטיוב
## הערות שוליים

קטגוריה:סרטי 1988
קטגוריה:סרטי האחים וורנר
קטגוריה:סרטי יהדות
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
הופר פן

**הופר ג'ק פן** (באנגלית: **Hopper Jack Penn**; נולד ב-6 באוגוסט 1993) הוא שחקן אמריקאי.

## ביוגרפיה
פן נולד בלוס אנג'לס, קליפורניה ב-6 באוגוסט 1993, בנם של השחקן זוכה פרס האוסקר שון פן ושל השחקנית רובין רייט.  סבו מצד אביו הוא במאי הקולנוע ליאו פן (אנ'). אחותו הגדולה דילן פן, גם היא שחקנית. הוא נקרא, הופר ג'ק פן, בשל החברות הקרובה של אביו עם השחקנים דניס הופר וג'ק ניקולסון.

## קריירה
לאחר מספר תפקידים קטנים בסרטים קצרים, בשנת 2016 הופר פן עשה את הופעת הבכורה שלו בסרט העלילתי של אביו "הפנים האחרונות". שנה לאחר מכן הוא שיחק בתפקיד משנה בסרט המלחמה הסאטירי "מכונת מלחמה" אשר מבוססת על סיפורו של הגנרל סטנלי מק'קריסטל. 

בשנת 2018 שיחק במותחן "*Between Worlds*". הסרט בו כיכב לצד ניקולס קייג' ופרנקה פוטנטה הוקרן בבכורה ב-"Fantastic Fest".  

בשנת 2020 שיחק בסרט "*Puppy Love"*, ובשנת 2021 השתתף בסרט הפעולה *"The Cleaner"* ובסרט הדרמה של אביו, "חיים במנוסה" לצד אחותו דילן שמשחקת בסרט בתפקיד ראשי. 

בשנת 2022 שיחק בתפקיד ראשי של פרנק בסרט "*Signs of Love*" של קלרנס פולר. בסרט משתתפת גם אחותו דילן פן. הסרט הוקרן בבכורה בפסטיבל ברוקלין ביוני 2022.

## הסתבכות בפלילים
כשהיה בן 24, באפריל 2018, מצאו שוטרי תנועה במשטרת נברסקה מריחואנה, אמפטמינים ופטריות פסיכואקטיביות ברכבו. הוא נעצר בגין החזקת סמים ובילה לילה במעצר.  פן הודה באשמה ולא נגזר עליו עונש מאסר בפועל.

## פילמוגרפיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
ראוויה אל-בוסעידי

**ראוויה בנת סעוד אל-בּוּסַעִידִי** (בערבית: **راوية بنت سعود البوسعيدية**; באנגלית: **Rawya Saud Al Busaidi**) היא האישה הראשונה בעומאן שמונתה לתפקיד שרה בממשלה.

## קריירה
אל-בוסעידי מונתה בשנת 2004 לשרה להשכלה גבוהה, על ידי הסולטאן קאבוס בן סעיד אאל סעיד, ושימשה בתפקיד עד שנת 2020. לפני מינויה לתפקיד כיהנה ברציפות כמנכ"לית של שתי מִנהלות שונות במשרד ההשכלה הגבוהה ולאחר מכן כסגנית מנכ"ל.

במהלך תפקידה היא תרמה רבות להשכלה הגבוהה בעומאן וכן להשכלה הגבוהה לנשים, באמצעות מענקי מלגות לסטודנטיות וסטודנטים ללימודים בעומאן ומחוץ למדינה, וכן בהשקעה בתשתיות, בניית מבני לימוד להשכלה גבוהה ועוד.

### תפקידים נוספים
* ב-2005 מונתה לסגנית יו"ר מועצת המחקר של עומאן.
* הייתה חברה במועצת התכנון העליונה.
* יו"ר הוועד הפועל של הפרויקט להקמת אוניברסיטת עומאן, וכן חברות בוועדה העליונה של הפרויקט.
* שימשה כנשיאת אוניברסיטת הסולטאן קאבוס  בעומאן.

## השכלה
אל-בוסעידי היא בעלת דוקטורט מאוניברסיטת אוקספורד.

## פרסים והוקרה
* אל-בוסעידי קיבלה תואר דוקטור לשם כבוד מאוניברסיטת גלאזגו.
* היא זכתה שלוש פעמים בפרס האישה הערבית של השנה .

## הערות שוליים

קטגוריה:בוגרי אוניברסיטת אוקספורד
קטגוריה:פוליטיקאים עומאנים
קטגוריה:בוגרות אוניברסיטת אוקספורד
קטגוריה:נשים עומאניות
קטגוריה:נשים מוסלמיות
קטגוריה:מוסלמים
קטגוריה:ילידות המאה ה-20
קטגוריה:עומאנים שנולדו במאה ה-20
מוזיאון גטו ורשה

**מוזיאון גטו ורשה** (בפולנית: **Muzeum Getta Warszawskiego**) הוא מוזיאון להיסטוריה בוורשה, פולין, הנמצא כעת בשלבי בנייה. המוזיאון מתוכנן להיפתח בשנת 2023 ביום השנה ה-80 למרד גטו ורשה.

המוזיאון ימוקם בבניינים בהם היה ממוקם בעבר בית החולים לילדים ברסון ובאומן, אשר בצומת הרחובות שליסקה וסיינה.

ההיסטוריון הראשי של המוזיאון הוא דניאל בלטמן.

## מטרות
המטרות המוצהרות של מוזיאון גטו ורשה הן:
* ביסוס הבסיס המחקרי לפיתוח והפצת ידע על תולדות גטו ורשה
* יצירת חלל תצוגה ומוסד מחקר על תולדות גטו ורשה
* אינטגרציה של הפעילויות הנחוצות במטרה להגן ולשמר את המורשת התרבותית של היהודים שהיו כלואים בגטו ורשה
* יישום יוזמות בתחום שיקום האנדרטאות ההיסטוריים של גטו ורשה
* קיום של פעילויות תרבות, מחקר, וחינוך הקשורות לתולדות גטו ורשה
* ייזום יוזמות חברתיות והענקת תמיכה להן ולארגונים לא ממשלתיים התורמים להגנה ולהנצחה של תולדות גטו ורשה.
* הנצחת זכרם של מייסדי בית החולים ההיסטורי לילדים ברסון ובאומן ושל קהילת יהודי ורשה במאה ה-19 ותחילת המאה ה-20.

## קישורים חיצוניים

* 
* האתר הרשמי של מוזיאון גטו ורשה
*

## הערות שוליים

קטגוריה:יהדות ורשה
קטגוריה:פולין: מוזיאונים להנצחת השואה
קטגוריה:יחסי ישראל–פולין
קטגוריה:גטו ורשה
קטגוריה:אירופה: מוזיאונים לתולדות עם ישראל
קטגוריה:אירופה: מוזיאונים בנושא יהדות
קטגוריה:ורשה: מוזיאונים
סם רכנר

**סם רכנר** (באנגלית: **Sam Rechner**; נולד ב-2002) הוא שחקן תיאטרון, טלוויזיה וקולנוע אוסטרלי.

## קריירה
רכנר, הופיע בסרט העלילתי "Ruby's Choice" עם ג'יין סימור, ושיחק בעונה השנייה של סדרת הטלוויזיה "The Wilds", בכיכובה של רייצ'ל גריפית'ס. בתיאטרון שיחק רכנר בתפקידים ראשיים בהפקות של חוות החיות ובמחזה 12 המושבעים מאת רג'ינלד רוז.

ביוני 2021 לוהק רכנר לתפקיד בסרטו, הסמי-ביוגרפי של סטיבן ספילברג "הפייבלמנים".

בשנת 2024 הופיע בתפקיד ראשי בסדרת הטלוויזיה תיכון הלבבות השבורים.

## חיים אישיים
הוא אחיינם של מגישי הטלוויזיה האוסטרלים פיטר אוברטון וג'סיקה רו. יש לו אח תאום שלומד באוניברסיטה בסידני. ניקול קידמן היא חברת משפחתו. רכנר השתתף בטקס האוסקר ה-95 ב-2023 עם קידמן ובעלה קית' אורבן.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:אוסטרלים שנולדו ב-2002
עצרו את מוזיקת הרצח

**עצרו את מוזיקת הרצח** (באנגלית: **Stop Murder Music**) היה קמפיין ומחאה, בסוף המאה ה-20 ובתחילת המאה ה-21, נגד השמעת מוזיקאים קריביים שלכאורה מהללים רצח של גברים הומוסקסואלים. הקמפיין היה בעיקר נגד מוזיקאי דאנסהול ורגאיי ג'מייקנים.

הקמפיין האשים את האמנים הללו בקידום אלימות נגד להט"ב באמצעות שיריהם. הקמפיין נוהל במשותף על ידי , קבוצת הייעוץ לגברים הומוסקסואלים שחורים  ו-J-FLAG . המונח נטבע על ידי פעיל זכויות הלהט"ב הבריטי, פיטר טאצ'ל, ב-1992.

הקמפיין הצליח באופן חלקי לבצע שינויים. מוזיקאים, כגון קייפלטון וסיזלה, הודיעו ב-2007, כי לא יוסיפו ביטויים הומופוביים לשיריהם. לעומתם, מוזיקאים, כגון Elephant Man  ו- , סירבו להסיר ביטויים הומופוביים משיריהם.

## קישורים חיצוניים

* "iTunes Canada pulls anti-gay dancehall songs", *Xtra.ca*
* Murder Inna Dancehall


## הערות שוליים

קטגוריה:רצח
קטגוריה:אלימות נגד להט"ב
קטגוריה:ג'מייקה
קטגוריה:להט"ב: היסטוריה
קטגוריה:הקריביים: תרבות
קטגוריה:מחאה
עונת 2021/2022 בליגת העל הפורטוגלית

**עונת 2021/2022 בליגת העל הפורטוגלית** (בפורטוגזית: **Primeira Liga**, מוצגת גם בשם **Liga Portugal Bwin**  בשל חסות מסחרית) הייתה העונה ה-88 של ליגת העל הפורטוגלית, הליגה המקצוענית הבכירה בפורטוגל. העונה החלה ב-6 באוגוסט 2021 והסתיימה ב-15 במאי 2022. בעונה זו חזר הקהל למגרשים אך בעקבות מגפת הקורונה בחלק מהמשחקים במהלך העונה הוטלה הגבלה על כניסת קהל. בסיום העונה פורטו זכתה באליפות מספר 30 שלה, והמועדונים בלננסש, טונדלה ומוריירנסה נשרו לליגה השנייה.

שחקנה האורוגוואי של בנפיקה ליסבון דרווין נונייס זכה בתואר מלך השערים עם 26 כיבושים.

## קבוצות ואצטדיונים
מתוך 18 הקבוצות שהשתתפו בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה הפורטוגלית השנייה, אשטוריל וויזלה שהעפילו במקומן של נסיונל מדיירה, וספורטינג פארנסה, שסיימו בשני המקומות האחרונים בעונת 2020/2021. ארוקה שסיימה במקום השלישי בליגת המשנה, העפילה גם היא לאחר שניצחה בפלייאוף את ריו אבה שסיימה במקום ה-16בעונת 2020/2021. אשטוריל העפילה לפרימיירה ליגה לאחר היעדרות של 3 שנים, ויזלה, שבה לאחר היעדרות של 36 שנים וארוקה לאחר היעדרות של 4 שנים.

## טבלת הליגה

## סטטיסטיקה
### מלך השערים

### מלך הבישולים

## הערות שוליים

קטגוריה:תחרויות כדורגל ב-2022
קטגוריה:תחרויות כדורגל ב-2021
קטגוריה:עונות בליגת העל הפורטוגלית
דניס יוסט

**דניס יוסט** (באנגלית: **Dennis Yost**; 20 ביולי 1943, דטרויט – 7 בדצמבר 2008) היה זמר אמריקאי.

## חייו
דניס יוסט נולד בדטרויט. כאשר הוא היה בן שבע משפחתו עברה לג'קסונוויל. במהלך לימודים בבית הספר הוא התחיל לתופף בלהקה מקומית ובהמשך התחיל לשיר. בשנת 1965 הוא הצטרף ללהקה  The Classics כזמר. כאשר הלהקה הופיע בדייטונה ביץ' היא משכה תשומת לב של בדי בואי והוא שכנע אותם לעבור לאטלנטה. שם הם חתמו על חוזה עם "קפיטול רקורדס". תוך זמן קצר הם הוציאו את הסינגל הראשון Pollyanna. בעקבות תלונות של להקה ותיקה באותו שם מניו יורק הם שינו שם הלהקה ל-Classics IV. 

בשנת 1967 הלהקה חתמה על חוזה עם  Imperial Records. תוך זמן קצר הם הוציאו מספר להיטים כמו Spooky, Stormy ו-Traces שהגיעו למקומות מכובדים במצעד הפזמונים. Spooky היה בראש מצעד פזמונים קנדה הוט 100, Stormy הגיע למקום השני ב-בילבורד הוט 100 ו- Traces למקום החמישי..

לקראת שנת 1970 הלהקה התפרקה ויוסט הקים להקה חדשה בשם Dennis Yost and the Classics IV. הלהקה החדשה לא הצליחו לשחזר את ההצלחה של המקורית ורק שיר בודד הגיע למקום ה-39 ב-Billboard Hot 100 בשנת 1972.

בשנת 1975 יוסט פירק את הלהקה ועזב את תעשיית הבידור. לאחר מספר שנים הוא חזר להופיע כסולן. בשנת 1981 הוא הוציא תקליט Going Through the Motions.

בשנת 1993 הוא עבר לנשוויל בה המשיך לשיר ועסק בכתיבת שירים. באותה שנה להקת Classics IV נכללה ב"אולם התהילה" של ג'ורג'יה.

בשנת 2006 יוסט נפל ממדרגות ועבר ניתוח קשה. חבריו ארגנו הופעה לכבודו במטרה לאסוף כסף לשיקומו. אומנם הוצאות ארגון ההופעה עברו את הסכום שהתקבל ממכירת הכרטיסים.

דניס יוסט נפטר בשנת 2008 בהמילטון בה התגורר בשנים אחרונות עם משפחתו.

## קישורים חיצוניים

* ביוגרפיה
* 

קטגוריה:זמרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1943
קטגוריה:אמריקאים שנפטרו ב-2008
דניאל סונדגרן

**דניאל אנדראס סוּנְדְגְרֶן** (בשוודית: **Daniel Andreas Sundgren**; נולד ב-22 בנובמבר 1990) הוא כדורגלן ישראלי-שוודי המשחק בעמדת המגן הימני בקבוצת דגרפורס מליגת העל השוודית ובנבחרת שוודיה.

## קריירה
### קריירת מועדונים
סונדגרן נולד בסולנה שבשוודיה. החל את הקריירה המקצוענית שלו בליגות הנמוכות בשוודיה וביוון. ב-20 בנובמבר 2015 חתם בא.י.ק סולנה מליגת העל השוודית. ב-9 ביוני 2019 חתם באריס סלוניקי מליגת העל היוונית.

ב-20 ביוני 2022 חתם במכבי חיפה מליגת העל הישראלית. ב-16 ביולי 2022 הוא ערך את הופעת הבכורה שלו בקבוצה, בהפסד 3–4 בבעיטות הכרעה להפועל באר שבע במשחק אלוף האלופים 2022.

ב-24 באוגוסט כבש שער בכורה במדי מכבי חיפה בתיקו 2–2 עם הכוכב האדום בלגרד, משחק בו עלתה מכבי חיפה לליגת האלופות בפעם השלישית בתולדותיה. ב-27 באוגוסט ערך הופעת בכורה בליגת העל, בניצחון 4–1 על מכבי נתניה. בתום העונה זכה עם הקבוצה באליפות.

בעקבות המצב הביטחוני המתמשך שנוצר במלחמת חרבות ברזל ביקש לעזוב את הקבוצה. בחודש אוגוסט, בסמוך לפתיחת הליגה, קיבלה מכבי חיפה את בקשתו והוא שוחרר.

ב-9 בספטמבר 2024 חתם בוולוס מליגת העל היוונית.

ביולי 2025 חזר לדגרפורס.

### נבחרת שוודיה
ב-5 בספטמבר 2021 ערך סונדגרן את הופעת הבכורה שלו בנבחרת שוודיה הבוגרת, בניצחון 2–1 על אוזבקיסטן במשחק ידידות.

## תארים
;א.י.ק סולנה
* אליפות שוודיה (1): 2018

; מכבי חיפה
* אליפות: 2022/2023
* אלוף האלופים: 2023

## חיים אישיים
סונדגרן הוא בנו של כדורגלן העבר גארי סונדגרן. סונדגרן בזוגיות עם אילין סודרהולם, שוודית ממוצא יהודי, לזוג נולדה בת ב-2021. ב-17 באוגוסט 2023 אישרה ההתאחדות לכדורגל את רישומו כישראלי.

## קישורים חיצוניים

*פרופיל, באתר מכבי חיפה
* 

## הערות שוליים

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני דגרפורס
קטגוריה:כדורגלני א.י.ק סולנה
קטגוריה:כדורגלני אריס סלוניקי
קטגוריה:כדורגלני מכבי חיפה
קטגוריה:כדורגלני וולוס
קטגוריה:כדורגלני נבחרת שוודיה
קטגוריה:כדורגלנים זרים בישראל
קטגוריה:ספורטאים שוודים ביוון
קטגוריה:ספורטאים שוודים בישראל
קטגוריה:שוודים שנולדו ב-1990
Mad About the Boy

"**Mad About the Boy**" (בעברית: "**מטורף על הילד**") הוא שיר פופולרי שנכתב והולחן על ידי נואל קאוורד. הוא הוצג ברביו *[[Words and Music]]* , על ידי ג'ויס ברבור , סטפי דונה , נורה הווארד  ודוריס האר . השיר עוסק באהבה נכזבת לכוכב קולנוע. הוא נכתב כדי להיות מושר על ידי דמויות נשיות, אם כי קווארד (שהיה הומוסקסואל) כתב גם גרסה שמעולם לא בוצעה, המכילה התייחסויות לנושא של אהבה הומוסקסואלית. השיר זכה לפופולריות מחודשת ב-1992, כאשר הזמרת דיינה וושינגטון ביצעה את השיר בפרסומת הטלוויזיה "Swimmer" של לוי שטראוס ושות', בבימויו של טרסם סינג.

## ליריקה
השיר מבטא את הערצתו של כוכב קולנוע על ידי מספר נשים כשהן עומדות בתור מחוץ לבית קולנוע ומושר על ידי הדמויות הנשיות שנמצאות בתור.

מאוחר יותר הוסיף קווארד מספר בתים נוספים להפקה הניו יורקית (Set to Music ), לשיר שיושר על ידי דמות גברית, בהתייחסות באופן מפורשת להומוסקסואליות.

בתוך השיר, יש התייחסות כביכול הומוריסטית לקאמפ ולא-נשיות  של הדמות (כמשל לשחקנית הקולנוע מירנה לוי), ולניסיונותיו הכושלים והחוזרים של הדמות לבצע טיפול המרה עם הפסיכיאטר שלו. בתים אלו מעולם לא בוצעו בתוך המחזה, מאחר שההנהלה חשבה שהם מסוכנים מדי.

יש הטוענים כי "The boy" מיוחס לשחקן האמריקאי, דאגלס פיירבנקס ג'וניור . לפי כתבה שנכתבה בעיתון אמריקאי, "נואל אהב ... [אבל] דאג בהחלט לא אהב אותו בחזרה, על אף ששני הגברים נהיו לחברים טובים."

## גרסת דיינה וושינגטון

הזמרת האמריקאית, דיינה וושינגטון, הקליטה את השיר פעמיים: ראשית, ב-24 במרץ 1952 בליווי תזמורתי של וולטר רודל, ולאחר מכן ב-4 בדצמבר 1961 עם קווינסי ג'ונס והתזמורת שלו.

גרסת 1952 של הזמרת יצא כסינגל, אם כי גרסת 1961 לא זכה לצאת כסינגל עד ל-1992. השיר היה אחד מ-40 השירים שהקליטה עם קווינסי ג'ונס ב-1961.

הגרסה של וושינגטון זכתה לפופולריות עבור דור חדש כאשר היא שימשה כרצועת גיבוי בפרסומת בטלוויזיה "Swimmer" של לוי שטראוס ושות' מ-1992. הסינגל הגיע, בשיאו, למקום ה-41 במצעד הסינגלים הבריטי.

נכון ליוני 2022, השיר הושמע למעלה מ-34 מיליון פעמים בספוטיפיי.

## הקלטות נוספות
* נואל קאוורד עם תזמורת בניצוחו של ריי נובל  ביצעו את השיר בלונדון ב-20 בספטמבר 1932. ההקלטה לא יצאה בזמנו כסינגל, אך נכללה באוספים של תקליטורים.
* קארו אמרלד עם תזמורת הרית'ם אנד בלוז של ג'ולס הולנד  באלבום The Golden Age of Song.
* פיליס רובינס עם ג'ק הילטון  והתזמורת שלו ביצעו את השיר בלונדון ב-3 באוקטובר 1932.
* אנונה וין  עם ה-Blue Lyres ביצעו את השיר בלונדון באוקטובר 1932.
* אלסי קרלייל  עם ריי סטאריטה ולהקת השגרירים שלו ביצעו את השיר בלונדון ב-5 בנובמבר 1932.
* מקסין סאליבן  ביצעה את השיר ב-1 במאי 1940.
* פטי פייג' ביצעה את השיר באלבומה מ-1958, *The Waltz Queen.*
* ג'סיקה בייל בפסקול של הסרט *[[Easy Virtue]]* .
* הלן פורסט  ביצעה את השיר ב-1949. גרסה זו נמצאת בפסקול של משחק הווידאו **.

השיר בוצע על ידי מספר אמנים נוספים, ביניהם:

## קישורים חיצוניים

## הערות שוליים

קטגוריה:סינגלים מ-1992
קטגוריה:שירים באנגלית
קטגוריה:שירי להט"ב
קטגוריה:שירי לפידים
קטגוריה:סינגלים בהוצאת מרקורי רקורדס
JCB 3CX

**JCB 3CX** הוא מחפרון תוצרת חברת JCB. זהו אחד מדגמי המחפרונים הנפוצים בעולם, והוא נמצא בשימוש נרחב גם בישראל. מחפרון זה מגיע במספר תתי-דגמים בהם 3CX PRO, 3CX PLUS ו-3CX ECO.

ה-3CX הוא מחפרון בינוני-גדול, משקלו נע בין 7.7 ל-9 טונות מוכן לעבודה, והספק המנוע . אורכו כ-6 מטר, גובהו כ-4 מטר ורוחבו כ-2.5 מטר (כתלות ברוחב הכף). הוא מצויד ביעה קדמי ומחפר אחורי (זרוע חפירה תלת-מפרקית שנראית כמו מחפר קטן). תא הנהג ממוזג ואטום לרעשים ואבק, ובדור החדש ביותר כולל בקרה אלקטרונית ולוח מחוונים דיגיטלי. הכיסא מסתובב ב-180 מעלות על מנת לאפשר את תפעול המחפר. בעת תפעול המחפר ניתן לפרוש חצובות ("רגליים מייצבות") על מנת ליצב את הכלי ולמנוע תנודות עקב התנגדות הקרקע לחפירה.

## גלריה

File:JCB 3CX backhoe loader.jpg
File:JCB 3CX backhoe loader, Florida, backhoe trick 8.jpg
File:JCB 3CX Backhoe Loader on outriggers.jpg
File:JCB 3CX - Gilo Jerusalem 2022-06-05 IZE-003.jpg


## קישורים חיצוניים

* JCB 3CX באתר קומסקו, היבואן הרשמי של JCB בישראל
* מפרט טכני, קובץ PDF באתר קומסקו

קטגוריה:ציוד מכני הנדסי
עונת 2022/2023 בליגת העל הפורטוגלית

**עונת 2022/2023 בליגת העל הפורטוגלית** (בפורטוגזית: **Primeira Liga**, מוצגת גם בשם **Liga Portugal Bwin**  בשל חסות מסחרית) הייתה העונה ה-89 של ליגת העל הפורטוגלית, הליגה המקצוענית הבכירה בפורטוגל. העונה החלה ב-5 באוגוסט 2022 והסתיימה ב-27 במאי 2023.

בנפיקה ליסבון זכתה באליפות ה-38 שלה. 

בסיום העונה הקבוצות סנטה קלרה ופאסוש דה פריירה ירדו לליגה השנייה לאחר שסיימו בשני המקומות האחרונים בטבלה, מאריטימו שסיימה במקום ה-16 התמודדה מול אסטרלה דה אמדורה שסיימה שלישית בעונת 2022/2023 בליגה הפורטוגלית השנייה, היא הפסידה לה בסיכום שני המשחקים וירדה לליגה השנייה גם כן.

מהדי טארמי מפורטו זכה בתואר מלך השערים עם 22 כיבושים. פדרו גונסלבש מספורטינג ליסבון זכה בתואר מלך הבישולים עם 11 בישולים.

## קבוצות ואצטדיונים
מתוך 18 הקבוצות שהשתתפו בעונה זו, 15 המשיכו מהעונה שעברה. אליהן התווספו שלוש המסיימות ראשונות בליגה הפורטוגלית השנייה, ריו אבה וקאזה פיה שהעפילו במקומן של בלננסש, וטונדלה, שסיימו בשני המקומות האחרונים בעונת 2021/2022. וג.ד. שאביש שסיימה במקום השלישי בליגת המשנה, והעפילה לאחר שניצחה בפלייאוף את מוריירנסה שסיימה במקום ה-16 בעונת 2021/2022. ריו אבה העפילה לליגת העל לאחר היעדרות של שנה, קאזה פיה, שבה לאחר היעדרות של 83 שנים ושאביש לאחר היעדרות של 3 שנים.

## טבלת הליגה

## סטטיסטיקה
### מלך השערים

### מלך הבישולים

## הערות שוליים

קטגוריה:תחרויות כדורגל ב-2022
קטגוריה:תחרויות כדורגל ב-2023
קטגוריה:עונות בליגת העל הפורטוגלית
עונת 2020/2021 בליגת העל הפורטוגלית

**עונת 2020/2021 בליגת העל הפורטוגלית** (בפורטוגזית: **Primeira Liga**, מוצגת גם בשם **Liga NOS** בשל חסות מסחרית) הייתה העונה ה-87 של ליגת העל הפורטוגלית, הליגה המקצוענית הבכירה בפורטוגל. העונה החלה באיחור בעקבות סיומה המאוחר של העונה הקודמת בשל מגפת הקורונה והיא החלה ב-18 בספטמבר 2020 והסתיימה ב-19 במאי 2021.  כמו כן בעקבות המגפה בעונה זו ברב המשחקים לא הותרה כניסת קהל למגרשים. בסיום העונה ספורטינג ליסבון זכתה באליפות מספר 19 שלה, ונסיונל מדיירה, ספורטינג פארנסה וריו אבה נשרו לליגה השנייה.

שחקנה הפורטוגלי של ספורטינג ליסבון פדרו גונסלבש זכה בתואר מלך השערים עם 23 כיבושים.

## קבוצות ואצטדיונים
מתוך 18 הקבוצות שהשתתפו בעונה זו, 16 המשיכו מהעונה שעברה. אליהן התווספו נסיונל מדיירה וספורטינג פארנסה שאיישו את שני המקומות הראשונים בליגה הפורטוגלית השנייה, בזמן שהוחלט על הפסקת הליגה בעונת 2019/2020 בעקבות מגפת הקורונה הן החליפו את ק.ד. אבס וויטוריה סטובל שסיימו ה-16 וה-18 בהתאמה בעונת 2019/2020. נסיונל העפילה לליגת העל לאחר היעדרות של שנה אחת, ויאלו פארנסה העפילה לליגה הבכירה לאחר היעדרות של 18 שנים.

## טבלת הליגה

## סטטיסטיקה

### מלך השערים

### מלך הבישולים

## הערות שוליים

קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:עונות בליגת העל הפורטוגלית
אנדריי פלצ'בסקי

**אנדריי איבנוביץ' פלצ'בסקי** (באוקראינית: **Андрей Иванович Пальчевский**; נולד ב-16 ביולי 1961) הוא איש עסקים, מגיש טלוויזיה ופוליטיקאי אוקראיני (לשעבר רוסי). מייסד מרפאת Eurolab. סגן ראשון לשר משפחה, נוער וספורט של אוקראינה  (2010). מאז 2020, הוא מנהיג מפלגת הניצחון של פלצ'בסקי ומועמד לתפקיד ראש עיריית קייב. ב-1995 היה חבר ב"מפלגת חובבי הבירה" הרוסית.

## ביוגרפיה
פלצ'בסקי נולד ב-16 ביולי 1961 בקייב. סבו ממוצא אוקראיני, גיבור העמל הסוציאליסטי של ברית המועצות, סבתא יהודייה ושני אחיה של סבתא הם גיבורי ברית המועצות.

פלצ'בסקי למד בבית ספר מס' 51 בעיר קייב, כיום הליציאום ליחסים בינלאומיים מס' 51. הוא סיים את לימודיו במכון הצבאי של משרד ההגנה של ברית המועצות במוסקבה. בשנים 1983–1991 שירת בכוחות המזוינים של ברית המועצות, במיוחד, כמתורגמן בלאוס. מדבר לאית. בסך הכל הוא דובר ארבע שפות זרות.

ב-1995 התמודד לדומא הממלכתית של רוסיה ברשימות של אגודת הבחירות "מפלגת חובבי הבירה". פלצ'בסקי היה מספר 3 ברשימה, והמפלגה תפסה בסופו של דבר את המקום ה-21, עם 0.62% מהקולות.

לאחר שעזב את הצבא, עסק בפרויקטים עסקיים רבים בארצות הברית וברוסיה. באמצע שנות ה-2000 הוא מכר את העסק שלו ברוסיה ועבר לאוקראינה.

## קישורים חיצוניים

## הערות שוליים

קטגוריה:פוליטיקאים אוקראינים
קטגוריה:מנחי טלוויזיה אוקראינים
קטגוריה:אנשי עסקים אוקראינים
קטגוריה:פוליטיקאים רוסים
קטגוריה:אוקראינים שנולדו ב-1961
אימורטל טכניק

**פליפה אנדרס קורונל** (נולד ב-19 בפברואר 1978), ידוע גם תחת שם הבמה **אימורטל טכניק** (באנגלית: **Immortal Technique**), הוא ראפר אמריקאי. מרב שיריו עוסקים בנושאים שנויים במחלוקת בפוליטיקה העולמית, מנקודת מבט של זרם השמאל הקיצוני.

## תחילת חייו
קורונל נולד בבית חולים צבאי בלימה. המשפחה של קורונל היגרה להארלם, ניו יורק ב-1980, כדי לברוח מהסכסוך הפנימי בפרו . במהלך שנות נעוריו הוא נעצר מספר פעמים, לפי דבריו בגלל התנהגות "ילדותית ואגואיסטית". הוא סיים לימודים בתיכון האנטר קולג', שבמנהאטן, שם למדו יחדו איתו כריס הייז ולין-מנואל מירנדה. לאחר שהחל ללמוד באוניברסיטת פנסילבניה הוא נשפט לשנה בכלא באשמת תקיפה במהלך מחלוקת בין עמיתים סטונדטים.

לאחר שהוא שוחרר על תנאי מהכלא הוא לקח בהוראתו של אביו שני סמסטרים בלימודי מדע המדינה במכללת ברוך, שבניו יורק סיטי. לאחר שחרורו מהכלא החל למכור את המוזיקה שלו ברחובות ניו יורק והחל להשתתף בבאטל ראפ עם ראפרים אחרים, עקב כך שלא הצליח למצוא עבודה במחיר הוגן.

## קריירה מוזיקלית
ב-2001 פליפה הוציא לאור את אלבומו הראשון, "Revolutionary Vol. 1". האלבום יצא לאור ללא סיוע בחברת הפצה או בחברת תקליטים, אלא באמצעות כספים שהרוויח בקרבות ראפ שביצע. בנובמבר 2002, המגזין The Source, ציין אותו ברשימת "Unsigned Hype", המכילה אומנים שהם לא חלק מחברת תקליטים. בספטמבר 2003 מגזין "The Source" הכתיר את השיר שלו, "Industrial Revolution", מהאלבום השני שיצא לאור בתואר "Hip Hop Quotable". בכך פליפה היה הראשון לזכות בתואר הזה כאמן שלא חתום בחברת תקליטים.

ב-2008 פליפה הוציא לאור את אלבומו השלישי, "The 3rd World". נוסף על כך השתתף בערכית פסקול למשחקי וידאו ולסרטים. ב-2011 פליפה הוציא לאור את האלבום קומפילציה, "The Martyr", חינם להורדה. האלבום כלל שיר ישנים שלא יצאו לאור ושירים חדשים.

בראיון ב-2020 ציין פליפה שהוא עובד על כתיבת ספר והחל לעבוד על אלבום חדש, אבל התעכב ביציאה לאור שלו בגלל מגפת הקורונה.

## דיסקוגרפיה
### אלבומי אולפן

### אלבומי קומפילציה

## קישורים חיצוניים

* 

## הערות שוליים

קטגוריה:מהגרים מפרו לארצות הברית
קטגוריה:ראפרים אמריקאים
קטגוריה:מורשעים בפגיעות גופניות בארצות הברית
קטגוריה:בכירים בתעשיית המוזיקה האמריקאית
קטגוריה:סוציאליסטים אמריקאים
קטגוריה:אמריקאים שנולדו ב-1978
שלדים בארון

[שמאל|ממוזער|[קריקטורה פוליטית המבקרת את הדוד סם (האנשה לממשלת ארצות הברית) אשר מוחה על הדרת יהודים ברוסיה תוך שהיא מדירה סינים בעצמה]]
**שְׁלָדִים בָּאָרוֹן** הוא ביטוי ולשון דיבור המשמשים לתיאור עובדה לא ידועה על מישהו, בדרך כלל איש ציבור, שאם תתגלה דימויו יפגע. לרוב, מדובר במעשים בלתי מוסריים שאותם האדם מעוניין להסתיר. זאת בהקבלה לרעיון שאדם מסתיר בביתו גופה זמן כה רב, עד שכל בשרה נרקב והתפרק עד העצם.

## מקור
הביטוי נמצא בשימוש בשפה האנגלית לכל הפחות מאז נובמבר 1816, אז נעשה בו שימוש בירחון הבריטי The Eclectic Review  (עמוד 468). ה'שלד' במקרה זה היה מחלה, זיהומית או תורשתית:

באנגלית יש לביטוי שתי צורות אפשריות:
* אנגלית בריטית: Skeleton in the **cupboard**
* אנגלית אמריקאית: Skeleton in the **closet**

הביטוי מוצג במילון האנגלי של אוקספורד ובמילון ובסטר תחת המילה "Skeleton". מילון התוכן האקדמי של קיימברידג' מציג אותו גם כן באופן זה, אך גם כביטוי נפרד.

לפי חוקר הלשון רוביק רוזנטל מקור הניב בסיפורי אצילים שרצחו אנשים והסתירום בארון נסתר בארמונם.

לפי סברה אחרת, הופעת הביטוי קשורה לרפואה. היות שרופאים בבריטניה לא הורשו לעבוד על גופות עד 1832, אז העביר הפרלמנט את חוק האנטומיה . לפני כן, הגופות היחידות הזמינות לנתיחה למטרות רפואיות היו של פושעים אשר הוצאו להורג. למרות שעונש זה לא היה נדיר במאה ה-18, לא היה קל לרופאים להשיג גופות לצורך מחקר. בנוסף, דעת הקהל לא אפשרה לרופאים לשמור את השלדים בטווח ראייה, לכן הם נאלצו להרחיקם מעיניים סקרניות. מסיבה זו, רבים חשדו שרופאים מסתירים שלדים בארונותיהם. הביטוי נקשר גם אל חוטפי הגופות , אשר לצורכי מחקר הוציאו גופות מקברים באופן בלתי חוקי.

## שימוש
בתקשורת המודרנית נעשה שימוש בביטוי בהקשר של מציאת ידיעות שליליות נגד פוליטיקאים ואנשי ציבור.

הסופר האמריקני אדגר אלן פו חוזר בספריו על המוטיב של קבורת אדם שנרצח בתוך הבית.

ההיסטוריון אריה יצחקי כתב את הספר "שלדים בארון" על תעלומות ומיתוסי כזב בתולדות היישוב ומדינת ישראל בראשיתה.

העיתונאי יוסף שביט כתב את הספר "שלדים בארון" אודות פרשת הריגול של ישראל בר.

## ראו גם
* ארון, המתאר אי חשיפה של זהות מינית או מגדרית
* פיל בחדר , ניב מטפורי לאמת ברורה שמתעלמים ממנה או שאינה מטופלת

## הערות שוליים

קטגוריה:ביטויים
Aguilera

***Aguilera*** (מסוגנן באותיות רישיות) הוא אלבום האולפן התשיעי והאלבום השני בשפה הספרדית של הזמרת האמריקאית כריסטינה אגילרה. הוא יצא לאור ב-31 במאי 2022 על ידי סוני מיוזיק לטין. האלבום שווק כאלבום טרילוגיה, מחולק לשלושה מיני-אלבום שיצאו בנפרד, כאשר כל חלק מתמקד בנושא מסוים משלו. החלק הראשון, *[[La Fuerza]]*, יצא לאור ב-21 בינואר 2022. אחריו הגיע חלק שני, *[[La Tormenta]]* ב-30 במאי 2022.

בהוצאה המקורית שלו, האלבום יצא כאלבום כפול הכולל גם את *La Fuerza* וגם *La Tormenta* כדיסקים נפרדים. *Aguilera* הוא ההמשך לאלבום האולפן השמיני של אגילרה *[[Liberation]]* (2018), והאלבום הספרדי הראשון שלה מזה 22 שנים מאז צאת *[[Mi Reflejo]]* כאלבום האולפן השני שלה בשנת 2000. כדי לקדם את האלבום, אגילרה ערכה הופעות והופעות שונות בטלוויזיה ויצאה לסיבוב הופעות הנקרא "EU/UK Summer Series".

## רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי כריסטינה אגילרה
קטגוריה:אלבומים בספרדית
קטגוריה:אלבומים שהופקו על ידי אדגר באררה
קטגוריה:אלבומי חברת סוני מיוזיק לטין
שגרירות ישראל בנואקשוט

**שגרירות ישראל בנואקשוט** הייתה הנציגות הדיפלומטית של מדינת ישראל במאוריטניה. הנציגות פעלה מסוף שנות ה-90 של המאה ה-20 ועד מרץ 2009, עם סיומו של מבצע עופרת יצוקה.

שגרירי ישראל במדינה היו גבי אזולאי, פרדי איתן ובועז ביסמוט.

## היסטוריה
לאחר חתימת הסכמי אוסלו ואווירת השלום במזרח התיכון מאוריטניה החליטה ללכת בעקבות מרוקו ותוניסיה שקשרו עם ישראל יחסים דיפלומטיים עם ייצוג נמוך ובשנת 1996, הוחלט לראשונה על פתיחת "משרדי אינטרסים" של שתי המדינות, בחסותן של שגרירויות ספרד בשתי המדינות. לאחר מספר שנים, ביקשה מאוריטניה לשדרג את היחסים לרמת שגרירות בייצוג מלא וכך היה עד מרץ 2009.

### הפיגוע בשגרירות

ב-1 בפברואר 2008 תקפו כמה חמושים לא מזוהים את השגרירות בעזרת רימונים ואקדח. בסביבות 2:20 לפנות בוקר בין שלושה לשישה חמושים הלבושים בטורבן התקרבו לבניין השגרירות הישראלית בהליכה וזאת לאחר שהורדו במועדון לילה סמוך לשגרירות. לאחר מכן, החמושים פתחו באש תוך כדי קריאת "אללה אכבר". שומרי השגרירות שהוצבו במקום השיבו תוך זמן קצר באש לחמושים. במהלך קרב היריות שנוהל בעקבות המתקפה נפצעו שלושה עוברי אורח בהם אישה צרפתייה שעברה בסמוך למועדון הלילה. לאחר מכן נמלטו התוקפים ברכב. בתגובה לפיגוע, הוחלט כי שגרירויות ישראלי ברחבי העולם יהיו במתכונת של כוננות ביטחונית מוגברת, בנוסף לכך איש ביטחון ישראלי הוזמן למאוריטניה כדי להעריך את רמת הסיכון של השגרירות. זמן קצר לאחר האירוע שוחח השגריר ביסמוט עם שרת החוץ הישראלית, ציפי לבני ומנכ"ל משרד החוץ, אהרון אברמוביץ'.

ארגון הטרור המוסלמי, אל-קאעידה במגרב האסלאמי את האחריות לפיגוע. כמו כן, הארגון הצהיר שהשגריר הישראלי, בועז ביסמוט היה המטרה והם התכוונו לרצוח אותו.

### סגירת השגרירות וניתוק היחסים בין המדינות
מבצע עופרת יצוקה הוביל למשבר חמור ביחסי שתי המדינות, בדומה ליחסיה של ישראל עם מדינות רבות במרחב הערבי-אסלאמי, כאשר עם תחילתו של המבצע מאוריטניה הודיעה על השעיית היחסים עם ישראל. בהמשך, במהלך חודש פברואר 2009, מאוריטניה החזירה את שגרירה מישראל, ובתחילת מרץ 2009 גירשה את סגל השגרירות. בתגובה לכך הודיע משרד החוץ על סגירת השגרירות הישראלית במקום "באופן זמני".

נכון ל-2025 לא מתקיימים יחסים רשמיים בין המדינות והשגרירות עדיין לא נפתחה בשנית.

## שגרירים
* פרדי איתן (1998–2001)
* אריאל כרם (2002–2003)
* גבי אזולאי
* בועז ביסמוט (2004–2008)
* מיכאל ארבל (2008-2009)

## הערות שוליים

נואקשוט
קטגוריה:יחסי ישראל–מאוריטניה
הכל אודות פאם

**הכל אודות פאם** (באנגלית : **The Thing About Pam**) היא מיני סדרה של דרמת פשע אמריקאית המפרטת את מעורבותה של  ברצח בטסי פאריה בשנת 2011.

## עלילה
הסדרה סובבת סביב של הרצח של בטסי פאריה בשנת 2011, שהביא להרשעת בעלה ראס. כאשר הרשעתו בוטלה, הפשע פתח שרשרת אירועים שחשפה תוכנית שטנית בה מעורבת פאם האפ.

## שחקנים
### דמויות ראשיות
* רנה זלווגר בתפקיד **[[פאם האפ]]**, "אשת עסקים" שנעצרה על רצח בטסי פאריה
* ג'וש דוהאמל בתפקיד **ג'ואל שוורץ**, הסנגור של ראס פאריה
* ג'ודי גריר בתפקיד **ליאה אסקי**, התובעת של מחוז לינקולן ששפטה את ראס פאריה פעמיים בגין רצח אשתו
* גידיון אדלון בתפקיד **מריה דיי**, בתם בת ה-17 של בטסי ורוס
* שון ברידג'ס  בתפקיד **מארק האפ**, בעלה של פאם האפ
* סואן ספוק בתפקיד **ג'נט**, אמה של בטסי וסבתה של מריה
* מאק ברנדט  בתפקיד **הבלש מק'אריק**, בלש שהוקצה לתיק הרצח של בטסי
* קייטי מיקסון  בתפקיד **בטסי פאריה**, אשתו של ראס, אמה של מריה דיי וקורבן הרצח
* גלן פלשלר  בתפקיד **ראס פאריה**, בעלה של בטסי ואביה של מריה

### תפקידי אורח
* פטרישיה פרנץ' בתפקיד **מיני**, שכנתה של פאם
* בן צ'ייס בתפקיד **נייט סוונסון**, עורך דין שעובד עם ג'ואל
* דרו שייד בתפקיד **טרוויס האפ**, בנם של פאם ומארק
* סיליה ווסטון בתפקיד **שירלי נוימן**, אמה של פאם
* הת'ר מגי בתפקיד **כריס מנמאייר**, השופטת במשפטו של ראס
* אליס בארט-מיטשל בתפקיד **קאתי סינגר**, עיתונאית ומפיקה ב-Dateline
* דיין דבנפורט בתפקיד **מייק ווד**, מועמד לתפקיד התובע של מחוז לינקולן וחברו של ג'ואל
* ג'ף ריאן בייקר בתפקיד **לואיס גאמפנברגר**, תושב מיזורי שנורה ונהרג על ידי פאם

עיתונאי Dateline קית' מוריסון מספק את הקריינות של התוכנית.

## סדרת המשך
בספטמבר 2024, פורסם כי סדרה בשם "הכל אודות טומי" נמצאת בפיתוח בפלטפורמת Peacock, והיא מהווה סדרת המשך ל"הכל אודות פאם". הסדרה תעסוק בתומאס רנדולף, שכונה "האלמן השחור", שהיה נשוי שש פעמים, כאשר ארבע מנשותיו נפטרו. "הכל אודות טומי" מבוססת על סיקור של תוכנית החדשות "Dateline", שגם סיקרה את הסיפור של פאם האפ בסדרה. הסדרה מפותחת על ידי התסריטאי ברוס מרשל רומנס, יחד עם NBC News Studios ובלאמהאוס, כאשר UCP (חטיבה של אולפני יוניברסל) היא האולפן המפיק. רומנס יכתוב את פרק הפיילוט של "הכל אודות טומי" וישמש גם כמפיק בפועל.

## קישורים חיצוניים
* 

## הערות שוליים

קטגוריה:פשע אמיתי בטלוויזיה
קטגוריה:סדרות משפטיות אמריקאיות
קטגוריה:מיני-סדרות טלוויזיה
קטגוריה:NBC: סדרות טלוויזיה
קטגוריה:רצח בספרות ובאמנות
קטגוריה:HOT: תוכניות וסדרות רכש
קטגוריה:סדרות טלוויזיה אמריקאיות שעלו לשידור בשנת 2022
אית'ן אמפאדו

**אית'ן קוואמי קולם ריימונד אמפאדו** (באנגלית: **Ethan Kwame Colm Raymond Ampadu**; נולד ב-14 בספטמבר 2000 באקסטר שבאנגליה) הוא כדורגלן ולשי המשחק בעמדות הבלם והקשר האחורי בלידס יונייטד, בה הוא גם משמש כקפטן, ובנבחרת ויילס.

## קריירת מועדונים
אמפאדו גדל במחלקת הנוער של אקסטר סיטי, וערך שמונה הופעות ליגה במדי הקבוצה הבוגרת של המועדון במסגרת הפוטבול ליג השנייה.

ב-1 ביולי 2017 חתם אמפאדו בצ'לסי מהפרמייר ליג. ב-20 בספטמבר הוא ערך את הופעת הבכורה שלו במועדון, בניצחון 1–5 על נוטינגהאם פורסט במסגרת הסיבוב השלישי של גביע הפוטבול ליג. ב-12 בדצמבר ערך את הופעת הבכורה שלו במועדון במסגרת הליגה, בניצחון 1–3 על האדרספילד טאון. בעונת 2018/2019 זכה עם צ'לסי בליגה האירופית.

ב-22 ביולי 2019 הושאל למשך עונה אחת לר.ב. לייפציג מהבונדסליגה. ב-2 בנובמבר ערך את הופעת הבכורה שלו במועדון במסגרת הליגה, בניצחון 0–8 על מיינץ 05 במסגרת המחזור העשירי בעונת 2019/2020. בסך הכול ערך שלוש הופעות ליגה במדי המועדון, והוסיף שלוש בליגת האלופות ואחת בגביע הגרמני.

ב-7 בספטמבר 2020 הושאל למשך עונה אחת לשפילד יונייטד מהפרמייר ליג. ב-21 בספטמבר הוא ערך את הופעת הבכורה שלו במועדון במסגרת הליגה, בהפסד 0–1 לאסטון וילה במסגרת המחזור השני לעונת 2020/2021. הוא ערך 25 הופעות ליגה במדי המועדון במשך עונה זו, שהסתיימה בירידתה של שפילד יונייטד לפוטבול ליג צ'מפיונשיפ.

ב-31 באוגוסט 2021 חתם על חוזה חדש לשלוש עונות בצ'לסי והושאל למשך עונה אחת לוונציה מהסרייה א'. ב-27 בספטמבר הוא ערך את הופעת הבכורה שלו במועדון, בתיקו 1-1 נגד טורינו במסגרת המחזור השישי בליגה לעונת 2021/2022. הוא ערך 29 הופעות ליגה במדי המועדון במשך תקופת ההשאלה.

ב-1 בספטמבר 2022 הושאל לספציה לעונה אחת.

ב-19 ביולי 2023 הצטרף ללידס יונייטד בחוזה לארבע שנים. סכום העסקה שפורסם הוא כשבעה מיליון ליש"ט, כאשר בסכום זה נכללות תוספות שונות בהתאם למספר ההופעות של השחקן במועדון. ב-6 באוגוסט ערך את הופעת הבכורה שלו כאשר פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-7 בינואר 2024 כבש צמד בכורה בקבוצה בניצחון 0–3 על פיטרבורו יונייטד, במסגרת הסיבוב השלישי של גביע ה-FA. הוא פתח בהרכב במשחק הראשון לעונת 2024/2025 מול פורטסמות' ב-10 באוגוסט, שהסתיים בתיקו 3-3. בסיום העונה העפילה לידס יונייטד לפרמייר ליג מהמקום הראשון בליגה.

## קריירה בינלאומית
ב-10 בנובמבר 2017 ערך אמפאדו את הופעת הבכורה שלו בנבחרת ויילס, בהפסד 0–2 לנבחרת צרפת במשחק ידידות.

הוא היה חלק מסגל נבחרת ויילס לטורניר יורו 2020.

נכלל בסגל נבחרת ויילס לטורניר מונדיאל 2022.

## תארים
;צ'לסי
* הליגה האירופית: 2018/2019

;לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלנים ולשים
קטגוריה:בלמי כדורגל ולשים
קטגוריה:כדורגלני אקסטר סיטי
קטגוריה:כדורגלני צ'לסי
קטגוריה:כדורגלני ר.ב. לייפציג
קטגוריה:כדורגלני שפילד יונייטד
קטגוריה:כדורגלני ונציה
קטגוריה:כדורגלני ספציה
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בריטים שנולדו ב-2000
השירות הימי המלכותי לנשים

שמאל|ממוזער| חיילת בשירות הימי המלכותי לנשים במהלך מלחמת העולם השנייה
שמאל|ממוזער| שתי מש"קיות חימוש בליברפול מרכיבות מחדש חלק מתותח "פום־פום" (QF2) במהלך מלחמת העולם השנייה.
**השירות הימי המלכותי לנשים** (באנגלית: **Women's Royal Naval Service,** **WRNS**) היה ענף הנשים של הצי המלכותי של בריטניה. הוא הוקם לראשונה ב־1917 עבור מלחמת העולם הראשונה, ופורק ב־1919. לאחר מכן הוקם מחדש ב־1939 בתחילת מלחמת העולם השנייה, ופעל עד למיזוגו עם הצי המלכותי ב־1993. ב־WRNS שירתו טבחיות, פקידות, אלחוטניות, מפעילות מכ"ם, מנתחות נשק, מחשבות טווחים, חשמלאיות ומכונאיות מוטסות.

### במלחמת העולם הראשונה
ממוזער| כרזת גיוס למלחמת העולם השנייה
ב־10 באוקטובר 1918, הפכה ג'וזפין קאר בת ה־19 מהעיר קורק לחיילת השירות הימי המלכותי לנשים הראשונה שמתה בשירות פעיל, כאשר ספינתה, ה־RMS *Leinster* טורפדה. עד סוף המלחמה שירתו ב־WRNS כ־5,500 חיילות, בהן כ־500 קצינות. בנוסף, היו כ־2,000 חיילות ששירתו בשירות האוויר של הצי המלכותי, והועברו לחיל האוויר המלכותי עם הקמתו. ה־WRNS פורק ב־1919.

### מלחמת העולם השנייה
בתחילת מלחמת העולם השנייה מונתה ורה לוטון מתיוס למנהלת ה־WRNS שהוקם מחדש ב־1939, וכסגניתה מונתה אתל (אנג'לה) גודינאף. הייתה רשימה רחבה של פעילויות מותרות ל־WRNS, כולל הטסת מטוסי תובלה. בשיאה, ב־1944, שירתו בארגון 75,000 חיילות פעילות. במהלך המלחמה נהרגו בפעולה 102 חיילות בשירות, ו־22 נפצעו בפעולה. אחת הסיסמאות ששימשו בכרזות הגיוס הייתה "הצטרפו ל־WRNS ושחררו גבר לשרת בצי".

בין יתר התפקידים, בלטו חיילות ה־WRNS כסגל תומך בבית הספר הממשלתי לצפנים בבלצ'לי פארק.

### לאחר מלחמות העולם
[שמאל|ממוזער| קציני צי ו־WRNS שותים לעת ערב ליד [הנמל הגדול במלטה, 1964.]]
ה־WRNS המשיך להתקיים לאחר תום המלחמה, על אף שמתיוס פרשה ב־1947 וגודינאף נפטרה שנה קודם לכן. בשנות ה-70 הלחץ לשלם שכר שווה לנשים ולחדול מאפליה מינית הובילו למיזוג ה־WRNS והצי המלכותי. השינוי העיקרי היה שחוק המשמעת הימית 1957 הוחל מעתה גם על נשים. בשנת 1976 נתמנתה ווֹנלָה מקברייד, בעלת ניסיון בניהול משאבי אנוש, למנהלת ה־WRNS, ותוך שנה הוסדרה הכפפת חיילות ה־WRNS לאותם כללי משמעת כמו הגברים המשרתים בצי.

באוקטובר 1990, לאחר פלישת עיראק לכוויית בתחילת מלחמת המפרץ, שירתו בספינה HMS *Brilliant* הנשים הראשונות על ספינת מלחמה מבצעית. באותה שנה, הקצינה הראשית פיפה דאנקן הפכה לקצינת ה־WRNS הראשונה שפיקדה על בסיס חוף של הצי המלכותי. 

בשנת 1993 שולב ה־WRNS סופית בצי המלכותי, ומאז נשים מורשות לשרת על סיפון כלי שיט של הצי כחברות מלאות בצוות.

עד 1993, כל הנשים בצי המלכותי היו חיילות ה־WRNS מלבד אחיות מוסמכות, ששירתו (ועדיין משרתות) בשירות האחיות של הצי המלכותי על שם המלכה אלכסנדרה, ומלבד קצינות רפואה ורפואת שיניים, שמשרתות ישירות בצי המלכותי.

## ראו גם
* חיל העזר לנשים
* חיל הנשים של הצבא המלכותי
* חיל האוויר המלכותי לנשים
* חיל העזר האווירי לנשים
* מבצע אאוטוורד

## לקריאה נוספת
* 
* 
* 
* 
* 

### זיכרונות
* 
* 
* 

## קישורים חיצוניים

## הערות שוליים

קטגוריה:הצי המלכותי הבריטי
קטגוריה:יחידות צבא בריטיות במלחמת העולם הראשונה
קטגוריה:יחידות צבא בריטניה במלחמת העולם השנייה
קטגוריה:צבא: נשים
אלימלך גבריאל טרס

הרב **אלימלך גבריאל טרס** המכונה **מייק טרס** (באנגלית **Elimelech Gavriel "Mike" Tress**) (כ' בתמוז תרס"ט; 9 ביולי 1909 - א' בתמוז תשכ"ז; 9 ביולי 1967) היה יהודי אמריקאי שכיהן כנשיא אגודת ישראל באמריקה משנת 1940 ועד פטירתו.

## קורות חייו

אלימלך גבריאל טרס נולד בארצות הברית להורים מהגרים מאוקראינה, כבר בצעירותו עוד לפני מלחמת העולם השנייה עסק בהקמת ארגוני נוער יהודיים למניעת התבוללות, ובזכות השפעתו הרבה בחוגים האורתודוקסים זכה לתואר הרב, אך במקביל נקרא בעיקר בכינוי "מייק".

במהלך מלחמת העולם השנייה עסק רבות בהצלת יהודי אירופה ואף נפגש לצורך כך עם הנשיא רוזוולט.

מייק טרס היה נשיא אגודת ישראל של אמריקה במשך שנים רבות, ותחת הנהגתו הפכה אגודת ישראל באמריקה לאחד הארגונים האורתודוקסים, הפוליטיים, הקהילתיים והתרבותיים הגדולים ביותר בארצות הברית. כדי לממן את אגודת ישראל ולעזור ליהודים להימלט מאירופה, הוא ויתר על הקריירה שלו כאיש עסקים והשתמש בהונו לשם כך.

לאחר פטירתו מונה למחליפו בן דודו הרב משה שרר.

## חיים אישיים
מייק טרס נישא להינדא בתו של ר' שלום ברוך באגרי מפילדלפיה. לבני הזוג נולדו אחד עשר ילדים, ביניהם:
* צבי טרס - פילנתרופ בטורונטו
* הני מייזלס - יסדה וניהלה במשך 40 שנה יחד עם בעלה הרב יהודה מיכאל מייזלס את מכללת שרה שנירר ב"בורו פארק".

## הנצחתו
אגודת ישראל באמריקה מחלקת לזכרו את מדליית ר' אלימלך טרס מדי שנה בדינר השנתי של אגודת ישראל.

## לקריאה נוספת
* **הם קראו לו מייק** - ביוגרפיה של מייק טרס מאת יונתן רוזנבלום
* שרשור אודותיו באתר "אידישע וועלט פארומס" (באידיש)

## הערות שוליים

קטגוריה:פוליטיקאים יהודים אמריקאים
קטגוריה:פעילי אגודת ישראל
קטגוריה:חרדים אמריקאים
קטגוריה:שדלנים אמריקאים
קטגוריה:שדלנים יהודים
קטגוריה:אמריקאים שנולדו ב-1909
קטגוריה:אמריקאים שנפטרו ב-1967
נונאטאק סנוקוס

**נונאטאק סנוקוס** (באנגלית: **Senokos Nunatak**; בבולגרית: **нунатак Сенокос**) הוא נונאטאק בשטח קרחון דריטין על חצי האי טריניטי באזור ארץ גראהם של חצי האי האנטארקטי, שבאנטארקטיקה.

נונאטאק סנוקוס ממוקם 3.27 קילומטרים ממערב להר בראדלי;

נונאטאק סנוקוס ממוקם 4.6 קילומטרים מצפון לנונאטאק טפט;

נונאטאק סנוקוס ממוקם 11.43 קילומטרים מצפון למצוק גולש;

נונאטאק סנוקוס ממוקם 7.29 קילומטרים דרומית - דרום-מזרחית לפסגת גורגוליאט, שב רמת קונדופריי.

גובהו של נונאטאק סנוקוס 624 מטרים מעל פני הים.

## היסטוריה
### גילוי ומיפוי הנונאטאק

הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

הנונאטאק נקרא על שם שני כפרים:
* סנוקוס, שבפרובינציית דובריץ', שבצפון מזרח בולגריה;
* סנוקוס, שבפרובינציית בלאגובגארד, שבדרום מערב בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים
* תצלום לוויין של אזור הנונאטאק, תוך סימון אתרים נוספים באזור באתר copernix

סנוקוס
סנוקוס
בנז'מין קונסטן (אמזונאס)

**בנז'מין קונסטן** (בפורטוגזית: **Benjamin Constant**) היא עיר הממוקמת במדינת אמזונאס בברזיל. אוכלוסייתה מונה 43,935 תושבים נכון לשנת 2020 ושטחה 8,793 קמ"ר.

העיר ממוקמת ליד מפגש נהר ז'אווארי והאמזונאס, קרוב לגבול עם פרו. עם זאת, אין מתקני מכס או הגירה בבנז'מין קונסטן, ורישומי כניסה ויציאה מתקיימים בטבצ'ינגה שעל הגדה הנגדית של האמזונאס. אין כבישים לתוך העיר והגישה היחידה היא בסירת נהר. השייט לעיירה אורך בסירה מהירה כ-31 שעות מהעיר מנאוס (כ-7 ימים בסירה איטית). שדה התעופה הקרוב ביותר נמצא בטבצ'ינגה, שייט של כשעתיים בסירה.

האזור מאוכלס על ידי אינדיאנים משבט הטיקונה. מוזיאון Magüta בעיירה מוקדש לתרבותם ולשפתם. ב-1988 העיר הייתה זירת הרצח של 14 טיקונים במחלוקת בינם לבין קבוצה של כורתי עצים.

העיירה נקראה על שם המהפכן הברזילאי בנז'מין קונסטן (1836–1891) .

## קישורים חיצוניים

* 

## הערות שוליים

קטגוריה:מדינת אמזונאס: ערים
אלפרד מנסה

**אלפרד מנסה** (באנגלית: **Alfred Mensah**; נולד ב-8 באוגוסט 1999 בנקאווקאו שבגאנה) הוא כדורגלן גנאי המשחק בעמדת החלוץ בקבוצת קיי אף טירנה מליגת העל האלבנית.

## קריירת מועדונים
מנסה, התחיל את הקריירה שלו באקדמיה לכדורגל סטורם שבגאנה. ב-1 בינואר 2020 חתם מנסה בסקנדרבו קורצ'ה מליגת העל האלבנית. הוא שיחק במועדון במשך שלוש עונות, בהן ערך 79 הופעות ליגה והבקיע 18 שערים.

ב-6 ביוני 2022 חתם מנסה בהפועל נוף הגליל מהליגה הלאומית, אך כעבור זמן קצר חזר לאלבניה וחתם בפרטיזן טירנה.

## קישורים חיצוניים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני סקנדרבו קורצ'ה
קטגוריה:כדורגלני פרטיזן טירנה
קטגוריה:ספורטאים זרים באלבניה
קטגוריה:גנאים שנולדו ב-1999
מצווה גדולה להיות בשמחה

**מצווה גדולה להיות בשמחה תמיד** הוא פתגם יהודי, והנהגה של שמחת חיים, המזוהה עם רבי נחמן מברסלב אשר טבע את הביטוי במאמריו. משמש כאחד מעקרונותיה ומייצגיה של תנועת החסידות, וכאחד מהסמנים המאפיינים את חסידות ברסלב אשר פרסמה את הביטוי ברבים במיוחד. היגד זה הפך רווח בתרבות היהודית המודרנית בשירים באירועי שמחה או כחלק מהדרכה להתמודדות עם מצבי קושי ומשבר.

## מקור הביטוי
ההיגד המפורסם מופיע בצורתו זו בספר ליקוטי מוהר"ן חלק שני שהודפס כבר בשנת 1811. ליקוטי מוהר"ן, ("**מ**ורנו **ו**רבינו **ה**רב **ר**בי **נ**חמן") הוא חיבורו החשוב ביותר של רבי נחמן מברסלב וספר היסוד של חסידות ברסלב.

ב-תורה (דרשה) כ"ד, מופיע ההיגד לצד דברי דרשה ע"פ סגנונו ההגותי של רבי נחמן. בדרשתו נותן רבי נחמן המלצה, הסברה והדרכה בדבר החשיבות שיש בשמירה על שמחת חיים. בשל חשיבות הדבר הוא מכנה את העניין כמצווה. ואף כמצווה גדולה. וכך נכתב בין היתר בדרשתו:

הרעיון הנ"ל מופיע בתורותיו של רבי נחמן כמוטיב החוזר במקומות רבים וגם תורגם בהתאמה סגנונית לשירים כגון: 

בהמשך דרשתו מוסיף רבי נחמן את הדברים הבאים: 

מדבריו הנ"ל מודגש ששמחה איננה הוללות. ואיננה שמחה הבאה כתוצאה מהוללות.

כאשר רבי נחמן מייעץ שאם צריך שאף ישתמשו ב"בְּמִלֵּי דִּשְׁטוּתָא" בכדי לצאת מעצבות, הכוונה לדברי שטות ובדחנות. כיום מיישמים טכניקות מעין אלה גם בליצנות רפואית.

## משמעויות של הביטוי

ע"פ חוקר החסידות צבי מרק, עיון בדבריו הנ"ל של רבי נחמן משקפים תפיסה מורכבת של מערכת קשרים סבוכה בין עצבות שמחה ולב נשבר. ועל כך כותב מרק: .

מרק עומד על כך שבכתביו של רבי נחמן מצורפות עצות מעשיות רבות במטרה לעזור לאדם להגיע לשמחה.

## חשיבות השמירה על שמחת חיים ע"פ החסידות

## ייצוגים בתרבות ובאומנות
**לחנים בולטים**:
* **לחן עממי-חסידי**. נפוץ מאוד באירועי שמחה דתיים. בין הביצועים ללחן: ישראל דגן, כמו כן השיר מוטמע כחלק מהשיר מי שמאמין לא מפחד, בביצוע הזמר איל גולן.
* **מצווה גדולה** - בביצוע אברהם פריד באלבום שטר התנאים (1996).
* **"תמיד בשמחה"** - שיר הנושא הפותח של הדיסק "תמיד בשמחה" (1998) בביצוע מרדכי בן דוד.
* **מצווה גדולה** - בביצוע יוסף קרדונר באלבום הכפול: "סימנים בדרך-כל העולם".
* **להיות בשמחה תמיד** - בביצוע אהרון רזאל, באלבום: "זמן הגאולה", (2003).
* מוטמע גם בתוך - **"שיר השמחה"** בביצוע שוקי סלומון וישי לפידות.
* השיר **"רבי נחמן מברסלב היה אומר"** בביצוע דוד רפאל בן-עמי ובביצוע יוסף קרדונר.

## ראו גם
* שמחה
* הבה נגילה - ("עורו אחים בלב שמח")
* שיר שמח - ("אם גם ראשנו שח"), מאת יעקב אורלנד.

## לקריאה נוספת
* צבי מרק, **מיסטיקה ושיגעון ביצירת ר' נחמן מברסלב**, הוצאת עם עובד ומכון שלום הרטמן, תל אביב, תשס"ד
* עדיה הדר, **תו הלב: הניגון בכתביו של רבי נחמן מברסלב – בין המטאפיזי לקיומי**, אוניברסיטת בר-אילן, 2021.

## קישורים חיצוניים
* ליקוטי מוהר"ן ח"ב - תורה כד - מִצְוָה גְּדוֹלָה לִהְיוֹת בְּשִׂמְחָה תָּמִיד באתר ברסלב - ספרי רבי נחמן מברסלב.
*צבי מרק, 
* אברהם גוטליב, **[https://www2.biu.ac.il/JH/Parasha/kitabo/ago.html#_ftn8 שמחת החיים והערכת הטוב]**, היחידה ללימודי יסוד ביהדות אוניברסיטת בר-אילן, מס' 719 פרשת כי-תבוא, תשס"ז- 2007.
* 

## הערות שוליים

קטגוריה:שירים מתורת נחמן מברסלב
קטגוריה:שירים בעברית
קטגוריה:מילים וביטויים בעברית
פאוסטינה האסה הודג'ס

**פאוסטינה האסה הודג'ס** (; 7 באוגוסט 1822 – 4 בפברואר 1895) הייתה נגנית עוגב ומלחינה אמריקאית. היא נולדה במלמסברי שבאנגליה, למלחין ונגן העוגב אדוארד הודג'ס. בשנת 1838 היגרה יחד עם משפחתה לארצות הברית. הודג'ס הייתה מורה למוזיקה בבית הספר המקומי, ועבדה גם כנגנית עוגב בתזמורת של הכנסייה הגדולה בברוקלין ובפילדלפיה, על-אף שהייתה אישה. בשנות ה-50 של המאה ה-19 החלה לפרסם שירים ולחנים שכתבה לפסנתר ולעוגב. היא גם כתבה ופרסמה את הביוגרפיה של אביה. הודג'ס נפטרה בפילדלפיה בגיל 72.

## חלק מעבודותיה
**L’Amicizia (Friendship)*
**Tantum Ergo Opus 65, No. 2*
**A psalm of life* (כתיבה: הנרי ואדסוורת' לונגפלאו)
**Dreams: a reverie* (כתיבה: H.C.L.)
**The dreary day* (כתיבה: הנרי ואדסוורת' לונגפלאו)
**The holy dead* (כתיבה: הנרי ואדסוורת' לונגפלאו)
**The rose bush* (כתיבה: ו. ו. קאלדוול)

## קישורים חיצוניים

## הערות שוליים

קטגוריה:נגניות עוגב
קטגוריה:מלחינות המאה ה-19
קטגוריה:מלחינות אמריקאיות
קטגוריה:נגני עוגב אמריקאים
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:מלחינים אמריקאים במאה ה-19
קטגוריה:אמריקאיות שנולדו ב-1822
קטגוריה:אמריקאים שנולדו ב-1822
קטגוריה:נפטרות ב-1895
קטגוריה:אמריקאים שנפטרו ב-1895
בית אורות (שכונה)

[ממוזער|הבית המרכזי בשכונה - בו שכנה [ישיבת בית אורות]]
**שכונת בית אורות** היא שכונה יהודית השוכנת בהר הזיתים בירושלים, סמוך לאוניברסיטה העברית. בשכונה פעלה ישיבת בית אורות.
## היסטוריה
בבסיס השכונה עומד בית שהוקם בסוף שנות ה-20 של המאה ה-20 על ידי הילדה אנדרסון, עיתונאית שוודית נוצרייה ושליחתו של עיתון בשם "כרמל". היא קראה לבית "הקן השוודי של ירושלים", והוא שימש גם לאירוח נכבדים, בהם הקיסר האתיופי היילה סלאסי ונסיך הכתר השוודי גוסטב. אנדרסון נהרגה ב-1948, מכדור של צלף.

הבית הועבר לבעלות משפחתה של אנדרסון ומאוחר יותר רכש אותו מוחמד עיסא אבו סאביטאני, איש עסקים תושב שכונת אבו תור, והשכירו. יורשיו מכרו את הבית והקרקע שסביבו בשנת 1985, תמורת כמה מיליוני דולרים, לארווין מוסקוביץ'. תחילה הבניין היה מיועד לאכלס את הסניף הירושלמי של מפלגת מפד"ל. אחר כך יזמו הרב חנן פורת והרב בנימין (בני) אלון הקמה של ישיבה במקום. הישיבה הוקמה לזכרו של גיורא אשכנזי, מ"פ בחטיבת הצנחנים ומפקדו של פורת, אשר נהרג בקרב במקום במלחמת ששת הימים. לאחר פעולות שיפוץ שנמשכו כארבע שנים, תלמידי הישיבה החלו בלימודיהם באוגוסט 1990. הרב אלון עמד בראש הישיבה עד לבחירתו כחבר הכנסת בה'תשנ"ו (1996).

בספטמבר 2001 הורה השר לתשתיות לאומיות, אביגדור ליברמן, לחברת החשמל לחבר את שכונת בית אורות לרשת החשמל של ישראל, במקום הרשת של חברת החשמל המזרח-ירושלמית.

בינואר 2010 אישרה עיריית ירושלים תוכנית בנייה להקמת ארבעה מבנים נוספים במקום, שבהם 24 יחידות דיור עבור משפחות של אנשי הצוות והאברכים הלומדים בישיבה. טקס הנחת אבן פינה למבנים החדשים נערך בינואר 2011, בנוכחות מייק האקבי, מושל ארקנסו לשעבר. בשנת ה'תשע"ד (2014), נחנכה שכונת המגורים ובה עבר להתגורר הרב דוב ליאור. השכונה ממוקמת בסמיכות לשכונת א-טור וסבלה מהתפרעויות הכוללות זריקת אבנים והתנכלויות לתושבים היהודים במקום.

הרחוב המרכזי בשכונה נותר עדיין ללא שם, אך גרם המדרגות שמוביל לשכונה נקרא מעלות חנן פורת על שם מי שהיה ממייסדי השכונה.

## ראו גם
* מעלה הזיתים
* קדמת ציון
* ההתיישבות היהודית במזרח ירושלים

## קישורים חיצוניים

## הערות שוליים

קטגוריה:ירושלים: שכונות
קטגוריה:מזרח ירושלים: מבנים יהודים
קטגוריה:הר הצופים
יובלדי

**יוּבַלְדִי** (באנגלית: **Uvalde**; לעיתים נהגה **אוּבַלְדֵה**) היא עיר ומושב המחוז של מחוז יובלדי, טקסס, ארצות הברית. אוכלוסיית העיר הייתה 15,217 ב-2020 . יובלדי ממוקמת 130 קילומטרים מערבית למרכז העיר סן אנטוניו ו-87 קילומטרים מזרחית לגבול ארצות הברית-מקסיקו.

ב-24 במאי 2022, 19 ילדים ושני מבוגרים נהרגו, ו-18 נוספים נפצעו, באירוע הירי בבית הספר היסודי רוב.

## קישורים חיצוניים

* 

## הערות שוליים

קטגוריה:יישובים שהוקמו ב-1853
קטגוריה:טקסס: ערים
קטגוריה:ערכים שבהם תבנית בריטניקה אינה מתאימה
חייא פונטרימולי

**הרב חייא פונטרימולי** (נפטר ב-א' בחשון ה'תקצ"ב) היה רב, פוסק ודיין באזמיר, מחבר שו״ת **צפיחת בדבש**.

## תולדותיו
נולד באזמיר שבטורקיה לרבי בנימין פונטרימולי, מחבר ספר שבט בנימין על הלכות שחיטה ודיני שטרות, אותו הביא לדפוס הרב חייא. שימש כסופר בית הדין של רבי יצחק מאיו. כיהן כדיין בבית הדין של רבי רפאל יוסף חזן, מחבר שו"ת חקרי לב. פסקיו מוזכרים רבות בספרי האחרונים שלאחריו, וביניהם החבי"ף, רבי אברהם פלאג'י, רבי יוסף חיים מבבל, וכן מופיע רבות בספרי הרב עובדיה יוסף והרב יעקב חיים סופר.

רבי חיים פאלאג'י מעיד עליו:

נפטר באזמיר בא' בחשון ה'תקצ"ב (1831) מחולי מעיים, ספד לו רבי יאושע אברהם קריספין, שכתב עליו:

גם חתנו, רבי נסים אברהם אשכנזי, כתב עליו בהספדו:

### משפחתו
בנו הגדול, חיים ישעיה פונטרימולי, המכונה מירקאדו, נפטר במגפה בשנת תקע"ד. ר' חייא שמואל פונטרימולי, מחבר הספר חסד ומשפט (איזמיר תרס"ח), היה נכדו.  

בנו השני, רבי חיים בנימין פונטרימולי, מחבר ספר פתח הדביר.  

חתנו היה רבי נסים אברהם אשכנזי.

## ספרו
ממוזער|צפיחת בדבש שער
**שו״ת צפיחת בדבש** (שאלוניקי תר"ח) תשובות וחקירות בנושאי אורח חיים ויורה דעה. הספר נערך על ידי בנו, רבי חיים בנימין. יצא במהדורת צילום בחלוקה חדשה לשני חלקים בכסלו התשנ"ז באשדוד, ובמהדורה מוקלדת מחדש ומוגהת בהוצאת מכון הכתר בסוף ספר פתח הדביר (חלק ד'). הספר נשרף בשריפה שהתרחשה באזמיר, כפי שמתאר בנו בהקדמתו לספר:

## לקריאה נוספת
* **צפיחת בדבש**, הקדמה
* הרב יהושע אברהם קריספין, **אברהם במחזה**, דרוש ה' להספד

## קישורים חיצוניים
* 

## הערות שוליים

קטגוריה:מחברי ספרי שו"ת
קטגוריה:רבנים: אחרונים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:דיינים
קטגוריה:נפטרים ב-1831